Nytt på nytt

Nytt på nytt er et norsk, studiobasert humorprogram som har gått på TV-kanalen NRK1 siden 1999. Programmets hensikt er å harselere med ulike nyheter i uka som har gått, hovedsakelig i Norge. Dette skjer gjennom en uhøytidelig konkurranse. Programmet består av en programleder og et panel på fire, der to er faste deltagere. Programmet har siden 2017 blitt ledet av Bård Tufte Johansen. Han overtok etter Jon Almaas, som hadde vært programleder siden 1999.

Nytt på nytt regnes som en del av den såkalte «Gullrekka» på NRK1, og ble på få år et av Norges mest populære TV-program med flere enn én million seere i snitt. Programmet og programlederne har vunnet totalt elleve Gullruten-priser og seks Komipriser.

Programmet er inspirert av det britiske satireprogrammet Have I Got News for You, som har gått på BBC One siden 1990.

 Om programmet 
Nytt på Nytt er den norske varianten av det britiske formatet «Have I got News for You». Programmet er en konkurranse mellom to lag, hvor hvert lag skal løse flest mulig oppgaver, som alle er basert på siste ukes nyhetssaker. Fokus på konkurranseaspektet er imidlertid lite, og kjernen i programmet er programlederens og deltakernes vittige kommentarer til de ulike nyhetssakene. På hvert lag er det én fast paneldeltaker, samt én gjest.

Programmet spilles inn hver torsdag. Til sammen blir det spilt inn halvannen time, men kun en tredjedel av det innspilte materialet kommer med i selve programmet. Innhold og tekst til programmet leveres av faste tekstforfattere som blant annet består av medlemmer av De Gyngende Seismologer.

Etter lansering ble programmet i løpet av få år ett av de mest populære i Norge. Ved starten var seersnittet på ca. , og i 2001 var dette doblet. Det mest sette enkeltprogrammet var det som ble sendt etter at medprogramleder Anne-Kat. Hærland ble arrestert for promillekjøring i 2003. Den episoden ble sett av over 1,5 millioner og hadde en markedsandel på 79 %. Til sammen to episoder av programmet har hatt over 1,5 millioner seere. Siden har seertallene dalt en del, men har fremdeles vært høye.

 Faste deltagere 
miniatyr|Bård Tufte Johansen er fra 2017 Nytt på nytts programleder.
Den første programlederen var Jon Almaas, og de første faste paneldeltakerne var Anne-Kat. Hærland og Knut Nærum. Hærland kunngjorde 14. januar 2007 at hun kom til å slutte i serien etter at vårsesongen 2007 var over. Den 2. mars 2007 ble det offentliggjort at Linn Skåber skulle overta etter henne. Våren 2010 offentliggjorde NRK at Linn Skåber skulle ta en pause fra programmet høsten 2010 fordi hun da ble opptatt med showet Kåre, Linn, men Christian Skolmen. Ulike komikere vikarierte for henne i denne perioden; Nils Henrik Wærstad, Siri Kristiansen, Thomas Seltzer, Pernille Sørensen, Are Kalvø, Trond-Viggo Torgersen, Egil Hegerberg og Lisa Tønne. Også høsten 2012 tok Skåber en pause fra programmet, denne gang for å spille i Ingmar Bergmans Scener fra et ekteskap.

Den 7. oktober 2016 ble det kjent at Jon Almaas skulle slutte i NRK og dermed forlate Nytt på Nytt. Almaas' siste episode ble sendt 2. desember 2016. Han ble erstattet av Bård Tufte Johansen, som hadde vikariert for Almaas ved en tidligere anledning.

 Faste paneldeltagere 
 Anne-Kat. Hærland (1999–2007)
 Knut Nærum (1999–2015)
 Linn Skåber (2007–2013)
 Ingrid Gjessing Linhave (2013–2015)
 Pernille Sørensen (2015–2023)
 Johan Golden (2015–)
 Isalill Kolpus (2023–)

Episodeoversikt

 Priser og nominasjoner 
Programmet er blitt kåret til beste underholdningsprogram og beste humorprogram fem ganger under Gullruten og til beste forestilling – Film/TV fire ganger under Komiprisen. I tillegg har Almaas og Tufte Johansen blitt kåret til beste programleder fem ganger under utdelingen av Gullruten.

 Pris  Kategori  Nominert/vinner  Resultat Gullruten 2002  Beste mannlige programleder  Jon Almaas   Gullruten 2003  Beste underholdningsprogram     Beste mannlige programleder  Jon Almaas   Komiprisen 2003  Beste forestilling – Film/TV     Gullruten 2004  Beste underholdningsprogram     Beste mannlige programleder  Jon Almaas   Gullruten 2005  Beste humorprogram     Komiprisen 2005  Beste forestilling – Film/TV     Gullruten 2006  Beste humorprogram     Beste kvinnelige programleder  Anne-Kat. Hærland   Beste mannlige programleder  Jon Almaas   Komiprisen 2006  Beste forestilling – Film/TV     Gullruten 2007  Beste underholdningsprogram     Pulikumsprisen  Anne-Kat. Hærland   Komiprisen 2007  Beste forestilling – Film/TV     Årets morsomste – publikumspris     Komiprisen 2008  Beste forestilling – TV/film     Årets morsomste (publikumsprisen)  Alle programlederne   Gullruten 2009  Beste humorprogram     Komiprisen 2009  Beste forestilling – TV/film     Gullruten 2010  Beste humorprogram     Komiprisen 2010  Årets morsomste     Gullruten 2011  Beste humorprogram     Beste mannlige programleder  Jon Almaas   Komiprisen 2011  Beste forestilling – Film/TV     Beste kvinnelige artist, revy og komedie  Linn SkåberFor Hjerte til hjerte – Spelet, Nytt på nytt og Kåre, Linn, men Christian Skolmen   Årets morsomste (publikumspris)  Linn SkåberFor Hjerte til hjerte – Spelet, Nytt på nytt og Kåre, Linn, men Christian Skolmen      Gullruten 2012  Beste humorprogram     Komiprisen 2012  Årets morsomste  Jon Almaas   Linn Skåber   Komiprisen 2013  Årets morsomste (publikumsprisen)     Gullruten 2014  Beste mannlige programleder  Jon Almaas   Komiprisen 2014  Årets fagpris  Nytt på nytt-forfatterne   Gullruten 2018   Beste mannlige programleder  Bård Tufte Johansen   Publikumsprisen  Bård Tufte Johansen    Humorprisen 2019  Årets humorprogram     Gullruten 2019  Beste programleder  Bård Tufte Johansen   Beste TV-øyeblikk  «Flua»   Beste grafisk design/VFX   og    Humorprisen 2022  Morsomste humorprogram     Gullruten 2024  Beste humorprogram     Beste programleder – underholdning  Bård Tufte Johansen   Gullruten 2025  Beste programleder – underholdning  Bård Tufte Johansen  

 Referanser 

 Eksterne lenker 



Kategori:TV-produksjoner på NRK
Kategori:Norske humorprogrammer på TV
Kategori:Gullruten for beste TV-program
Kategori:TV-program med Gullrute-vinnere
Kategori:TV-program med vinnere av Gullrutens fagpris
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene
Kategori:Norske TV-produksjoner fra 2020-årene